Aj v tomto roku, tak ako aj i po iné roky prežívame dni pokoja, lásky, úcty a dôstojnosti. Nemyslím tým prepálené Vianoce. Ich pach už rozovial čerstvý zimný vzduch. Myslím tým pokoj dní po nich nasledujúcich, trvajúcich do konca zimných prázdnin. Každý rok my všetci, čo máme radi naše mesto, dostávame krásny dar od bumbarasákov, ktorí masovo opúšťajú metropolu a vracajú sa pookriať k rodným vieskam. Naše mesto sa ako čarovným prútikom v priebehu 48 hodín zmení z besnejúceho debilna na blaženú pohodu. Opäť sa môžete prejsť ulicami. Opäť ustanú zápchy. Opäť ustane stres. Vážme si to. Bohužiaľ dnes odchádzam na hory. Opäť ich tam asi všetkých stretnem. Bude mi smutno za Bratislavou.